CFL 2000

D'CFL-Serie 2000 war eng Serie vun 22 Automotricë vum CFL, déi an de Joren 1990 bis 1992 ënner den Nummeren 2001-2022 a Betrib geholl goufen, an am Laf vum Joer 2025 aus dem Verkéier gezu goufen. Am Volleksmond, respektiv am Eisebunnsjargon, gouf dëse Modell och "Z2" genannt.

Allgemenges
Jiddwer Automotrice besteet aus enger Motrice, an engem Steierwon. 

D'Automotrice mat der Nummer 2003 ass de 6. Abrëll 1997 um Houwald mat engem Gidderzuch kollidéiert, woubäi d'Motrice zerstéiert gouf. De Steierwon ass duerno ënner der Nummer 2003 mat enger neier Motrice gefuer.

D'2000er sinn dacks als Ramm (Unité multiple) mat bis zu 3 unenenee gekoppelten Unitéite gefuer. Et wier technesch duerchaus méiglech gewiescht, méi Unitéiten ze verbannen, mä verschidde Garen am Land haten en ze kuerze Quai fir sou eng laang Ramm. Donieft war d'Demande op den Asazstrecke vun där Serie seele sou grouss, datt eng véiert Unitéit gebraucht gi wier, a wann dach, da goufen déi Zich éischter mat CFL Dosto Material gefuer.

Am Dezember 2018 huet d'CFL fir am Ganzen 350 Milliounen Euro bei der Firma Alstom 34 Zich aus der Coradia Stream-Baurei bestallt, déi tëscht 2024 an 2025 d'CFL 2000-Serie ersat hunn."Alstom livrera 34 trains Coradia aux CFL." paperjam.lu, 19.12.2018. Déi éischt Ramm vum Serie 2400 gouf de 5. Januar 2023 op Lëtzebuerg geliwwert.

Den 29. November 2025 sinn déi zwéi lescht Z2-Zich, mat den Nummeren 2009 an 2022, déi nach am Land a Betrib waren, fir d'lescht um Lëtzebuerger Zuchreseau gefuer.

No der Ausmusterung bei der CFL hunn 20 Automotricen eng nei Heemecht a Rumänie fonnt. 6 Automotricë goufen der neier rumänescher Eisebunnsgesellschaft Ferotrans TFI verkaaft a 14 Stéck goufe vu Regio Călători kaaft.  Reengineering and final maintenance: the CFL Z2s ready for their next adventure. blogcfl.lu, 07.02.2025.After decades of service, Z2 railcars are on their way out. luxtimes, 09.04,2025.Cireasa Doru: Primele rame electrice cumpărate de Ferotrafic TFI au ajuns la Brașov. clubferoviar.ro, 10.04.2025 (nogekuckt: 23.09.2025).. Just d'Nummer 2014 ass am Land bliwwen a gouf den 29. Dezember 2025 op Péiteng iwwerfouert fir spéider a betriebsfähegem Zoustand am zukünftegen Eisebunnsmusée ausgestellt ze ginn.

 Nimm 
Véier Automotricë kruten den Numm vun enger lëtzebuergescher Gemeng an hunn och deenen hire Wope gedroen:

 2001: Mersch
 2003: Betzdorf
 2004: Pétange
 2018: Troisvierges

Asaz
D'2000er goufen um ganzen CFL Reseau agesat, dacks als Navett op den Antenne vum Reseau:
 Näerzeng - Rëmeleng
 Beetebuerg - Wuelmereng
 Esch-Uelzecht - Däitsch-Oth
 Ettelbréck - Dikrech
 Kautebaach - Wolz

Op den CFL Strecke Lëtzebuerg-Waasserbëlleg a Lëtzebuerg-Dikrech hunn d'2000er bis 2025 d'Haaptlaascht gedroen. Um Rescht vum Reseau koume se nëmme sporadesch an den Asaz.

An der Belsch sinn d'2000 eng Zäitchen bis op Attem a ganz rar bis op Gouvy gefuer. A Frankräich duerften se, well se net mat dem SNCF-Sécherheetssystem KVB ekipéiert waren, zanter … net méi fueren.

 Ausmusterung 
D'Automotrice mat der Nummer 2003 ass no engem Accident am Joer 2019 zu Lëtzebuerg am Atelier verschrott ginn.

Déi 20 Automotricen, déi a Rumänie verkaaft goufen, sinn no an no bei der CFL ausgemustert ginn an als Remorque iwwer Waasserbëlleg, Konz, Saarbrécken, Aschaffenburg, Nürnberg, Passau an Ungarn an hier nei Heemecht iwwerfouert ginn.  Insgesamt goufen et 4 Convoien:

 04.04.2025: 2001, 2016, 2019 an 2021
 18.06.2025: 2002, 2006, 2007, 2013, 2015 an 2020
 12.01.2026: 2005, 2010, 2011, 2012 an 2017
 Februar 2026: 2004, 2008, 2009, 2018 an 2022

 Asaz a Rumänien 
Déi 6 Automotricen déi Ferotrans TFI gehéiere ginn aktuell bei Marub SA a Rumänie moderniséiert a fir hier zukünfteg Asäz preparéiert.

Déi fréier Automotrice 2001 ass zënter Dezember 2025 bei Regio Călători op der Streck Brașov - Bucureşti am Asaz.

Biller

 Kuckt och 
CFL 2200
 Um Spaweck 

 D'Serie 2000 vun der CFL op rail.lu
 D'Serie 2000 vun der CFL op Spoorgroep Luxemburg
D'Serie 2000 op der CFL-Websäit
 D'Serie 2000 vun der CFL op hellertal.startbilder (deutsch)

Kategorie:Automotricen CFL